b"\n_START_ARTICLE_\nSetge de l'Alguer\n_START_SECTION_\nAntecedents\n_START_PARAGRAPH_\nEls algueresos, instigats per Mari\xc3\xa0 IV d'Arborea es van revoltar matant el comandant de la guarnici\xc3\xb3, provocant la resposta catalana, i la flota de Bernat II de Cabrera derrot\xc3\xa0 el 27 d'agost de 1353 a la genovesa a la batalla naval de Port del Comte, capturant nombroses galeres que facilitaren la conquesta de l'Alguer l'any seg\xc3\xbcent. La derrota genovesa va permetre novament la conquesta de l'Alguer a Bernat II de Cabrera, que va deixar de capit\xc3\xa0 Gispert de Castellet amb una guarnici\xc3\xb3 i va marxar amb els presoners, les galeres pr\xc3\xb2pies i les capturades en direcci\xc3\xb3 a C\xc3\xa0ller, per\xc3\xb2 tan bon punt Bernat de Cabrera va marxar, la ciutat es rebel\xc2\xb7l\xc3\xa0 massacrant la guarnici\xc3\xb3, i Gispert de Castellet va fugir. Quan va con\xc3\xa8ixer la situaci\xc3\xb3 a l'Alguer, Bernat II de Cabrera va atacar derrotant als revoltats a la batalla de Quart, per\xc3\xb2 va ordenar evacuar l'illa davant de la import\xc3\xa0ncia de la revolta. Tement la resposta catalana, G\xc3\xa8nova va enviar un nombr\xc3\xb3s contingent tosc\xc3\xa0, genov\xc3\xa8s i llombard.\n_START_SECTION_\nEl setge\n_START_PARAGRAPH_\nL'estol reial, compost per 100 galeres i 12.000 homes es va concentrar a Roses, d'on va sortir el 15 de juny de 1354, arribant a l'Alguer el 22 de juny, on es van unir 30 galeres venecianes que van iniciar el setge el 24, contra una ciutat defensada per sards i genovesos, de la que fou expulsada tota la poblaci\xc3\xb3."